cyanic-selkie/wikianc huggingface dataset:
ফারিস উদেহ
একটি বিখ্যাত ছবিতে দেখা যায় উদেহ একা একটি ইসরাইলী ট্যাঙ্কের সামনে পাথর হাতে দাড়িয়ে ট্যাঙ্কে পাথর ছুড়ছে।২০০০ সালের ২৯ শে অক্টোবর এই সাড়াজাগানো ছবিটি তুলেছিল এসোসিয়েটেড প্রেস এর একজন ফটোসাংবাদিক। দশদিন পর,৮ ই নভেম্বর ফারিস আবার গাজা বর্ডারের পাশে ইসরাইলী ট্যাঙ্কে পাথর ছুড়ে।তখন ইসরাইলী সেনারা তাকে গুলি করে।ফারিস উদেহ ইসরাইলী দখলদারিত্বের বিরুদ্ধে ফিলিস্তিনিদের প্রেরণার উৎস।ফারিস উদেহর ট্যাঙ্কের সামনে একা পাথর হাতে দাড়িয়ে থাকা ছবিটা স্বাধীনতাকামীদের প্রেরণার প্রতীকে পরিণত হয়েছে।
জীবনী
ফারিস উদেহ গাজা সিটির জায়তুন এলাকায় জন্মগ্রহণ করে।মা-বাবা ও আট ভাইবোন নিয়ে এখানেই সে বসবাস করছিল।দ্য ওয়াশিংটন পোস্ট অনুসারে, উদেহ ডানপিঠে ও সাহসী কিশোর ছিল।একবার সে একটি ভবনের ছাদ থেকে আরেকটি  দুতলা ভবনের ছাদে লাফ দিয়ে পাড় হয়েছিল।দুইটি ভবনের দূরত্ব ছিল প্রায় ৮ ফিট।
২০০০ সালের সেপ্টেম্বরে যখন আল-আকসা রক্ষায় দ্বিতীয় ইন্তিফাদার শুরু হল তখন উদেহ স্কুলে যাওয়া বন্ধ করে দিয়ে ইন্তিফাদায় সক্রিয়ভাবে অংশগ্রহণ করল।স্কুলের হেডমাস্টার তার স্কুলে না যাওয়ায় তার বাবা-মায়ের কাছে নালিশ করল।তার বাবা তাকে অনেক শাসালেন তাকে পাথর না ছুড়ে স্কুলে যাওয়ার জন্য তাগিদ দিলেন।এমনকি ফারিস উদেহকে ঘরেও বন্দী রাখা হল কিন্তু ফারিস জানালা দিয়ে পালিয়ে গিয়ে ইন্তিফাদায় যোগ দেয়।পরবর্তীতে ফারিসের বাবা ফায়েক তার দুশ্চিন্তায় তাকে কঠিন শাস্তি দেওয়ার জন্য তার হাত পা বেঁধে ছাঁদে রেখে আসে।পড়ে ফারিসের মা চুপি চুপি ছাঁদে তাকে রাতের খাবার দিয়ে আসে।
কিন্তু এই কঠিন শাস্তি দিয়েও ফারিসকে ফেরানো যায়নি!তার মা তার দুশ্চিন্তায় তাকে খোজার জন্য যেত।কিন্তু প্রতিবারই তাকে দেখা যেত সে আন্দোলনের প্রথম সারিতে একেবারে ইসরাইলী সেনাদের সম্মুখে দাড়িয়ে আছে।তার মা দ্য ওয়াশিংটন পোস্টকে জানান,আমি তাকে প্রতিদিনই খোজার জন্য যেতাম।মাঝে মাঝে খেতে বসলে ছেলেরা এসে খবর দিত ফারিস আবার কারণি (গাজা বর্ডার) সীমান্তে গিয়েছে এবং ইসরাইলী সেনাদের উপর পাথর ছুড়ছে।আমি খাবার রেখে দৌড়ে ওখানে যেতাম।
সে টিভি ক্যামেরা দেখলে দূরে থাকত।কারণ তার বাবা টিভিতে তাকে দেখে ফেলবে এই ভয়ে।তার মা আরও জানান,একদিন আমি তাকে সংঘর্ষের স্থান থেকে টেনে নিয়ে আসি এবং তাকে বলি ,ঠিক আছে তুমি যদি পাথর ছুড়তেই চাও তাহলে কোন কিছুর আড়াল থেকে ছোড়।তুমি কেন একেবারে সম্মুখে চলে যাও যেখানে বড়রাও যেতে সাহস করেনা?ফারিস উদেহ তার মাকে উত্তর দেয়,আমি এসব ভয় পাইনা।
২০০০ সালের ২৯ শে অক্টোবর ট্যাঙ্কের সামনে পাথর হাতে একা দাড়িয়ে থাকা উদেহ'র সাড়াজাগানো ছবিটি তুলেছিল এসোসিয়েটেড প্রেস এর ফটোসাংবাদিক লরেন্ট রিবরস। তাকে এসোসিয়েটেড প্রেস (AP) তে কারণির বিখ্যাত পাথর নিক্ষেপকারী হিসাবে শিরোনাম করা হয়।সাদি নামে উদেহর ১৭ বছরের এক কাজিন ইসরাইলী সৈন্যদের হাতে নিহত হয়।এর পর থেকেই ফারিস উদেহ এই খুনের বদলা নেওয়ার প্রতিজ্ঞা করে।
মৃত্যু
কারণি সীমান্তে ফারিস উদেহ ফিলিস্তিনি কিশোর ও যুবকদের বিক্ষোভের একেবারে সামনে ছিল।ফিলিস্তিনিরা সশস্ত্র ইসরাইলী সৈন্যদের লক্ষ্য করে পাথর ছুড়ছিল।এমন সময় ইসরাইলী সৈন্যরা গুলি ছুড়তে শুরু করে।উদেহ'র এক বন্ধু জানায়,গুলি বর্ষণের সময় উদেহ নুয়ে পাথর সংগ্রহ করছিল।গুলি এসে তার ঘাড়ে বিদ্ধ হয়।সে ইসরাইলী ট্যাঙ্কের একেবারে নিকটে ছিল তাই গুলিবিদ্ধ উদেহকে উদ্ধার করতে তাদের প্রায় ঘণ্টাখানেক অপেক্ষা করতে হয়।হাসপাতালে নেওয়ার পথেই মৃত্যু হয় এই সাহসী ফিলিস্তিনি কিশোরের।
প্রতিক্রিয়া
ফারিস উদেহর জানাজায় প্রায় দশ হাজার মানুষ উপস্থিত হয়েছিল।তার বাবা ইউনাইটেড প্রেস ইন্টারন্যাশনালকে বলেন,সে একজন শহীদ এবং এই শহীদি মৃত্যুই সে সবসময় কামনা করত।সে আল আকসার জন্য নিজের জীবনকে উৎসর্গ করেছে।তৎকালীন ইরাকের প্রেসিডেন্ট সাদ্দাম হুসাইন উদেহর পরিবারকে দশ হাজার মার্কিন ডলার প্রদান করেন।
ফারিস উদেহর মৃত্যুর পর থেকে তার ছবিটা ব্যাপক সাড়া ফেলে।ফিলিস্তিনিদের কাছে সে এক প্রেরনায় পরিণত হয়।তার পোস্টার ,গ্রাফিতিতে ছেয়ে যায় ফিলিস্তিন।২০০১ সালে শহীদদের স্মরণে রামাল্লায় অনুষ্ঠিত এক প্রোগ্রামে ইয়াসির আরাফাত তার ভূয়সী প্রশংসা করেন। ১২ বছরের ফিলিস্তিনি বালক মুহাম্মদ আল দুরারহ এবং ফারিস উদেহকে ফিলিস্তিনের কনিষ্ঠ শহীদ হিসাবে বিবেচনা করা হয়।
মাহারশালা আলি
তার প্রথম উল্লেখযোগ্য চলচ্চিত্র হল ২০০৮ সালের ডেভিড ফিঞ্চার পরিচালিত প্রণয়ধর্মী কাল্পনিক নাট্য চলচ্চিত্র দ্য কিউরিয়াস কেইস অফ বেঞ্জামিন বাটন, এবং অন্যান্য চলচ্চিত্রের মধ্যে রয়েছে প্রিডেটর্স, দ্য প্লেস বিয়ন্ড দ্য পাইনস, ফ্রি স্টেট অব জোন্স, হিডেন ফিগারস্‌ এবং দ্য হাঙ্গার গেমস ধারাবাহিক। এছাড়া তিনি নেটফ্লিক্সের হাউজ অব কার্ডস ধারাবাহিকে রেমি ডেন্টন এবং লুক কেজ ধারাবাহিক কর্নেল "কটনমাউথ" স্টোকস চরিত্রে অভিনয়ের জন্য পরিচিত।
বিল মেরিট
উইলিয়াম এডওয়ার্ড বিল মেরিট (Bill Merritt; জন্ম: ১৮ আগস্ট, ১৯০৮ - মৃত্যু: ৯ জুন, ১৯৭৭) ক্রাইস্টচার্চের সামনার এলাকায় জন্মগ্রহণকারী প্রথিতযশা নিউজিল্যান্ডীয় আন্তর্জাতিক ক্রিকেটার ছিলেন। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৩০ থেকে ১৯৩১ সময়কালে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছিলেন।
মাহারশালা আলি
মুনলাইট (২০১৬) চলচ্চিত্রে হুয়ান চরিত্রে তার অভিনয়ের জন্য তিনি সমালোচকদের প্রশংসা লাভ করেন এবং শ্রেষ্ঠ অভিনেতা বিভাগে একাডেমি পুরস্কার, স্ক্রিন অ্যাক্টরস গিল্ড পুরস্কার ও ক্রিটিকস চয়েস চলচ্চিত্র পুরস্কার লাভ করেন এবং শ্রেষ্ঠ চলচ্চিত্র পার্শ্ব অভিনেতা বিভাগে গোল্ডেন গ্লোব পুরস্কার ও বাফটা পুরস্কারের মনোনয়ন লাভ করেন। ৮৯তম একাডেমি পুরস্কারে তার পুরস্কার বিজয় ছিল অস্কারের ইতিহাসে অভিনয়ের জন্য প্রথম কোন মুসলমান অভিনয়শিল্পীর অস্কার বিজয়।
প্রারম্ভিক জীবন ও শিক্ষা
মাহারশালালহাশবাজ গিলমোর ১৯৭৪ সালের ১৬ই ফেব্রুয়ারি ক্যালিফোর্নিয়ার ওকল্যাণ্ডে জন্মগ্রহণ করেন। তার পিতা ফিলিপ গিলমোর এবং মাতা উইলিশিয়া। তিনি ক্যালিফোর্নিয়ার হেওয়ার্ডে বেড়ে ওঠেন। একজন বাইবেলীয় শিশু নবী মাহার-শালাল-হাশ-বাজ এর নামানুসারে তার নাম রাখা হয়। তার মা খ্রিস্টান ছিলেন, মাহারশালা পরবর্তীতে ইসলাম ধর্মে ধর্মান্তরিত হন ও তার উপনাম গিলমোর পরিবর্তন করে আলি রাখেন এবং আহমাদিয়া মুসলমান সম্প্রদায়ে যোগ দেন। তার পিতা ব্রডওয়ে থিয়েটারে অভিনয় করতেন। আলি সেন্ট মারিস কলেজ অব ক্যালিফোর্নিয়া থেকে ১৯৯৬ সালে গণযোগাযোগ বিষয়ে স্নাতক ডিগ্রি অর্জন করেন।
বিল মেরিট
ঘরোয়া প্রথম-শ্রেণীর নিউজিল্যান্ডীয় ক্রিকেটে ক্যান্টারবারি এবং ইংরেজ কাউন্টি ক্রিকেটে নর্দাম্পটনশায়ার দলের প্রতিনিধিত্ব করেছেন। দলে তিনি মূলতঃ লেগ ব্রেক ও গুগলি বোলার হিসেবে খেলতেন। এছাড়াও, নিচেরসারিতে ডানহাতে কার্যকরী ব্যাটিংশৈলী প্রদর্শন করেছেন বিল মেরিট।
প্রথম-শ্রেণীর ক্রিকেট
১৯২৬-২৭ মৌসুম থেকে ১৯৪৬ সাল পর্যন্ত বিল মেরিটের প্রথম-শ্রেণীর খেলোয়াড়ী জীবন চলমান ছিল। মাত্র ১৮ বছর বয়সে প্লাঙ্কেট শীল্ডে ক্যান্টারবারির পক্ষে খেলতে শুরু করেন। ওতাগোর বিপক্ষে ৮/৬৮ পান। ফলশ্রুতিতে, ১৯২৬-২৭ মৌসুমের গ্রীষ্মে সফরকারী এমসিসি দলের বিপক্ষে খেলার সুযোগ পান। প্রথম ইনিংসে লেগ ব্রেক ও গুগলি বোলিংয়ে ৭/৮৮ পান। এরফলে, চারটিমাত্র প্রথম-শ্রেণীর খেলায় অংশগ্রহণের পরই ১৯২৭ সালে ইংল্যান্ড গমনের উদ্দেশ্যে নিউজিল্যান্ড দলের সদস্যরূপে বিল মেরিটকে অন্তর্ভুক্ত করা হয়। তবে, এ সফরে কোন টেস্ট খেলা অন্তর্ভুক্ত ছিল না।
২৫টি প্রথম-শ্রেণীর খেলায় অংশ নিয়ে ২৩.৬৪ গড়ে ১০৭ উইকেট নিয়ে দলের অন্যতম উইকেট শিকারীতে পরিণত হয়েছিলেন। পাশাপাশি ১৯.৫৪ গড়ে ১৬৯ রান তুলেছিলেন। আরও সহায়তা পেলে এ পরিসংখ্যান আরও উজ্জ্বলতর হতে পারতো। তবে, শুরুরদিকের এ সফলতা পরবর্তীকালে আর পূর্ণাঙ্গতা পায়নি। এ প্রসঙ্গে উইজডেনে মন্তব্য করা হয় যে, তিনি নিশানা বরাবর বলের উপর নিয়ন্ত্রণ রাখতে পারেননি। তবে, সামনের দিনগুলোয় তিনি নিঃসন্দেহে দলের কাণ্ডারীর ভূমিকায় অগ্রসর হবেন বলে ধারণা করা যায়।
আন্তর্জাতিক ক্রিকেট
নিউজিল্যান্ডের টেস্ট মর্যাদা লাভের পর নিশ্চিতভাবেই তাকে দলের অন্যতম সদস্যরূপে রাখা হয়। ১৯২৯-৩০ মৌসুমে এ. এইচ. এইচ. জিলিগানের নেতৃত্বাধীন এমসিসি দল নিউজিল্যান্ড সফরে আসে। তবে, দর্শনীয় ক্রীড়াশৈলী প্রদর্শনে ব্যর্থ হয়েছিলেন তিনি। চার টেস্টে অংশগ্রহণ করে ৫০-এর অধিক গড়ে মাত্র আট উইকেট শিকার করেছিলেন। তবে, অন্য যে-কোন নিউজিল্যান্ডীয় খেলোয়াড়ের তুলনায় সর্বাধিক বোলিং করেছিলেন বিল মেরিট। ওভারপিছু ৩.৬ রান দেন যা ঐ সময়ের জন্যে বেশ খরুচে বোলিং ছিল।
ইংল্যান্ড গমন, ১৯৩১
১৯৩১ সালের ফিরতি সফরে ইংল্যান্ড গমন করেন। প্রথম-শ্রেণীর ক্রিকেটে ৯৯ উইকেট পান। কিন্তু টেস্টে ব্যর্থতার পরিচয় দেন। ফলে, সিরিজের চূড়ান্ত টেস্টে বাদ পড়েন। অবশ্য, ম্যানচেস্টারের ওল্ড ট্রাফোর্ডের ঐ টেস্টটি বৃষ্টির কারণে পরিত্যক্ত হয়েছিল। উইজডেনে মন্তব্য করা হয় যে, তিনি তার স্বর্ণালী সময়ে অবস্থান করছেন। কিন্তু বেশ কয়েকটি খেলাতেই অনেকগুলো বাজে বল ছুড়েছেন। অধিক কার্যকারিতাসম্পন্ন লেগ ব্রেকের তুলনায় গুগলি বল মারার কারণেই এ সমস্যায় নিপতিত হয়ে আছেন।
১৯৩১ সালে ইংল্যান্ডে ২৬.৪৮ গড়ে ৯৯ উইকেট পেলেও টেস্টে পুরোপুরি ব্যর্থতার প্রতিচিত্র তুলে ধরেন। অবশ্য এ সফরেই তিনি তার সেরা খেলা উপহার দিয়েছিলেন। লর্ডসে এমসিসি’র বিপক্ষে সেরা খেলা উপহার দেন। দুই দিনের অধিক সময় বৃষ্টির কবলে পড়ে নিউজিল্যান্ড দল ৩০২/৯ করে ইনিংস ঘোষণায় যায়। এমসিসি দল ১৩২ রানে গুটিয়ে গেলে ফলো-অনের কবলে টম লরি বিল মেরিটকে বোলিং উদ্বোধনে নিয়ে আসেন। দ্বিতীয় ইনিংসে একাধারে বোলিং করে ৭/২৮ লাভ করে এমসিসিকে ৪৮ রানে গুটিয়ে ফেলতে প্রভূতঃ ভূমিকা রাখেন। এরফলে নিউজিল্যান্ড একাদশ ইনিংস ব্যবধানে জয়লাভে সমর্থ হয়।
আবারও তিনি শত উইকেট লাভের মাইলফলক স্পর্শ করতে পারতেন। তবে, সফরের শেষদিনে নিউজিল্যান্ড দল ফিল্ডিং করলেও তাকে বোলিং করার সুযোগ দেয়া হয়নি।
ল্যাঙ্কাশায়ার লীগে অংশগ্রহণ
১৯৩১ সালের সফর শেষে বিল মেরিট ইংল্যান্ডে অবস্থান করেন। ম্যানচেস্টারভিত্তিক রিশ্টন ক্রিকেট ক্লাবের পক্ষে লীগ ক্রিকেটে অংশগ্রহণ করেন। তবে, নিউজিল্যান্ড ক্রিকেট কাউন্সিল কর্তৃক কমপক্ষে দুই বছর খেলার উপর বাঁধানিষেধ উপেক্ষা করে অগ্রসর হয়েছিলেন তিনি। এ পর্যায়ে সহস্রাধিক উইকেট ও সাত সহস্রাধিক রান তুলেন। রিশ্টনে থাকাকালে তিনি সফলতম অল-রাউন্ডারের ভূমিকায় অবতীর্ণ হয়েছিলেন।
রিশ্টনে দুই মৌসুম খেলার পর ইস্ট ল্যাঙ্কাশায়ারে খেলেন। যুদ্ধের পরও তিনি লীগ ক্রিকেটে খেলা অব্যাহত রাখেন। শীতকালে উইগান ও হলিফ্যাক্স দলের পক্ষে রাগবি লীগে অংশ নেন। ক্যান্টারবারি দলের পক্ষে উইং থ্রী-কোয়ার্টায় এলাকায় খেলতেন। মেরিটের ভাষ্য অনুযায়ী জানা যায়, মূলতঃ ব্যবসায়িক কারণে তিনি ইংল্যান্ডে অবস্থান করেছেন। নিউজিল্যান্ড দলের বেশ কয়েকজন সদস্য বেকার অবস্থায় থাকার বিষয়টি ওয়াকিবহাল থাকায় তিনিও তাদের সাথে একত্রে অবস্থানের কথা চিন্তায় আনেননি।
নিউজিল্যান্ডে তিনি আরও তিন মৌসুম খেলেন। ১৯৩৫-৩৬ মৌসুমে সর্বশেষ খেলেন। ক্যান্টারবারি দলকে প্রশিক্ষণ দেন ও প্লাঙ্কেট শীল্ডের তিন খেলায় অংশ নিয়ে ৩১ উইকেট দখল করেন ও তৎকালীন রেকর্ড গড়েন। এ সংগ্রহটি বেশ কয়েকবছর রেকর্ড হিসেবে চিহ্নিত ছিল। ঐ মৌসুমের সর্বশেষ খেলায় ওতাগোর বিপক্ষে ১৮১ রান খরচায় ১৩ উইকেট লাভ করেছিলেন তিনি। এছাড়াও, নিউজিল্যান্ড ক্রিকেটে ৩৮৫ উইকেট নিয়ে বেশ কিছুদিন রেকর্ডধারী হন।
কাউন্টি ক্রিকেট
১৯৩৮ থেকে ১৯৪৬ সময়কালে নর্দাম্পটনশায়ারের পক্ষে ৪১টি খেলায় অংশ নিয়েছিলেন। ২৬ গড়ে ১৫১ উইকেট ও ব্যাট হাতে ১৯.৭৫ গড়ে রান পেয়েছিলেন। ব্যক্তিগত সর্বোচ্চ করেন ৮৭ রান।
১৯৩৮ সালে আবাসকালীন শর্তাবলী পূরণের পর নর্দাম্পটনশায়ারের পক্ষে খেলার যোগ্যতা লাভ করেন। ঐ ক্লাবেই নিউজিল্যান্ডীয় টেস্ট দলীয়সঙ্গী কেন জেমস উইকেট-রক্ষক হিসেবে খেলতেন। এ পর্যায়ে খেলায় তার অনেকগুলো ক্যাচ খসে যায় ও বোলিংয়েও অনেক রান দিয়ে ফেলেন। তাসত্ত্বেও, বেশকিছু কার্যকরী মারমুখী ও আক্রমণাত্মক ইনিংস খেলেছিলেন। ১৯৩৯ সালে কাউন্টি দলটির পক্ষে পূর্ণাঙ্গ মৌসুম খেলেন। ১৯৩৯ সালে কেটারিংয়ে অনুষ্ঠিত খেলায় সাসেক্সের বিপক্ষে মাত্র সাতান্ন মিনিটে ৮৭ রানের ব্যক্তিগত সর্বোচ্চ রান তুলেছিলেন। ৯২৬ রানের পাশাপাশি ৮৭ উইকেট দখল করেন। তবে, ঐ মৌসুমে আট বলে ওভার সংখ্যা ছিল ও ওভারপ্রতি প্রায় পাঁচ রান দিয়েছিলেন। প্রথম খেলাতেই কেমব্রিজ বিশ্ববিদ্যালয়ের বিপক্ষে ১২ উইকেট নিয়ে প্রায় চার বছরের মধ্যে দলকে প্রথম-শ্রেণীর ক্রিকেটে জয়ের সন্ধান করেন। এরপর মে, ১৯৩৯ সালের শেষদিকে পরের খেলায় ছয় উইকেট লাভ করে মে, ১৯৩৫ সালের পর লিচেস্টারশায়ারের বিপক্ষে প্রথমবারের মতো জয়লাভ করে তার দল।
ওয়াল্টার হ্যামন্ড তার এক লেগ ব্রেক ডেলিভারিকে গোখরাতুল্য হিসেবে ব্যাখ্যা করেন। অত্যন্ত বিপজ্জ্বনক ঐ বলটি তিনি স্বার্থকতার সাথে মোকাবেলা করার সৌভাগ্যের অধিকারী হন। বলে আরও স্পিন আনয়ণকালে নাকানিচুবানি খেতেন ও বলের নিশানা হারিয়ে যেতো।
অবসর
দ্বিতীয় বিশ্বযুদ্ধের পর নর্দাম্পটনশায়ারের পক্ষে আরও এক মৌসুম খেলেন। তবে, সাপ্তাহিক চুক্তিতে খেলতেন। ১৯৪৬ সালের পর লীগ ক্রিকেটে পূর্ণাঙ্গভাবে সময় দেন। এরপর তিনি অবসর গ্রহণ করেন। ১৯৬৬ সালে একবার নিউজিল্যান্ড প্রত্যাবর্তন করেছিলেন। এ সময় ওরচেস্টারশায়ারের ডাডলিতে সফলতম ব্যবসায়ী হিসেবে সময় অতিবাহিত করতেন।
১৯২৭ সালে নিউজিল্যান্ড দল প্রথমবারের মতো ইংল্যান্ড গমন করে। এম. এল. পেজ, সি. জে. অলিভার ও ডব্লিউ. এইচ. কানিংহামের সাথে তিনিও ক্যান্টারবারি থেকে এ দলটিতে খেলেন। তন্মধ্যে, তিনিই প্রথম মৃত্যুমুখে পতিত হন। ৯ জুন, ১৯৭৭ তারিখে ৬৯ বছর বয়সে ক্যান্টারবারির ক্রাইস্টচার্চে বিল মেরিটের দেহাবসান ঘটে।
মাহারশালা আলি
প্রারম্ভিক জীবন ও শিক্ষা
আলি বাস্কেটবল বৃত্তি নিয়ে সেন্ট মারিস কলেজে ভর্তি হলেও দলের খেলোয়াড়দের প্রতি মনোভাবের কারণে তিনি খেলোয়াড়ি কর্মজীবন শুরু করতে চাননি। আলি অভিনয়ের প্রতি আগ্রহী হয়ে ওঠেন, বিশেষ করে স্পাঙ্ক মঞ্চনাটকে অভিনয়ের পর থেকে, ফলে তিনি স্নাতক ডিগ্রি অর্জনের পর ক্যালিফোর্নিয়া শেকসপিয়রীয় থিয়েটারে শিক্ষানবিশ হিসেবে যোগ দেন। গাভিন রিপোর্ট-এ কাজ করার পর তিনি নিউ ইয়র্ক বিশ্ববিদ্যালয়ে স্নাতক শ্রেণীর অভিনয় প্রোগ্রামে ভর্তি হন এবং ২০০০ সালে মাস্টার্স ডিগ্রি অর্জন করেন।
কর্মজীবন
২০০৮ সালে তিনি ডেভিড ফিঞ্চার পরিচালিত প্রণয়ধর্মী কাল্পনিক নাট্য চলচ্চিত্র দ্য কিউরিয়াস কেইস অফ বেঞ্জামিন বাটন অভিনয় করেন। পরবর্তীতে তিনি প্রিডেটর্স, দ্য প্লেস বিয়ন্ড দ্য পাইনস, ফ্রি স্টেট অব জোন্স, হিডেন ফিগারস্‌ এবং দ্য হাঙ্গার গেমস চলচ্চিত্র ধারাবাহিকে কাজ করেন। এছাড়া তিনি নেটফ্লিক্সের হাউজ অব কার্ডস ধারাবাহিকে রেমি ডেন্টন এবং লুক কেজ ধারাবাহিক কর্নেল "কটনমাউথ" স্টোকস চরিত্রে অভিনয়ের জন্য পরিচিত।
২০১৬ সালে তিনি অস্কার জয়ী মুনলাইট চলচ্চিত্রে হুয়ান চরিত্রে অভিনয়ের জন্য সমালোচকদের কাছ থেকে প্রশংসা লাভ করেন। এই কাজের জন্য তিনি ৮৯তম একাডেমি পুরস্কার আয়োজনে শ্রেষ্ঠ অভিনেতা বিভাগে একাডেমি পুরস্কার লাভ করেন, যা অস্কারের ইতিহাসে অভিনয়ের জন্য প্রথম কোন মুসলমান অভিনয়শিল্পীর অস্কার বিজয়। এছাড়া তিনি সেরা পার্শ্ব অভিনেতা বিভাগে স্ক্রিন অ্যাক্টরস গিল্ড পুরস্কার ও ক্রিটিকস চয়েস চলচ্চিত্র পুরস্কার লাভ করেন এবং শ্রেষ্ঠ পার্শ্ব অভিনেতা বিভাগে গোল্ডেন গ্লোব পুরস্কার ও বাফটা পুরস্কারের মনোনয়ন লাভ করেন।
২০১৭ সালে তিনি ভিডিও গেম ম্যাডেন এনএফএল এইটিনের স্টোরি মোড লংশটে যোগ দেন এবং এতে মুখ্য চরিত্র ডেভিনের পিতার কাটার ওয়েড চরিত্রে কাজ করেন। তিনি ২০১৮ সালের গ্রিন বুক চলচ্চিত্রে ডন শার্লি চরিত্রে অভিনয় করেন। এই কাজের জন্য তিনি শ্রেষ্ঠ পার্শ্ব অভিনেতা বিভাগে তার দ্বিতীয় একাডেমি পুরস্কার অর্জন করেন। এছাড়া তিনি শ্রেষ্ঠ পার্শ্ব অভিনেতা বিভাগে গোল্ডেন গ্লোব পুরস্কার ও বাফটা পুরস্কার অর্জন করেন।
ব্যক্তিগত জীবন
আলি একজন আহমাদিয়া মুসলমান। ১৯৯৯ সালে তিনি খ্রিস্টান ধর্ম ত্যাগ করে আহমদীয়া হন। সঙ্গীতশিল্পী নাসের নামানুসারে তিনি তার বিড়ালের নাম রাখেন নাস। তিনি আমাতুস সামি-করিমকে বিয়ে করেন, তাদের এক কন্যা রয়েছে।
হাউজিং এন্ড বিল্ডিং রিসার্চ ইনস্টিটিউট
হাউজিং এন্ড বিল্ডিং রিসার্চ ইনস্টিটিউট হচ্ছে বাংলাদেশ সরকার এর অধীনস্থ গৃহায়ন ও গণপূর্ত মন্ত্রণালয় এর একটি স্বায়ত্তশাসিত সংস্থা।
ইতিহাস
হাউজিং এন্ড বিল্ডিং রিসার্চ ইনস্টিটিউট আইন, ২০১৬ — পাসের মাধ্যমে প্রতিষ্ঠানটি চূড়ান্তভাবে প্রতিষ্ঠিত হয়।
প্রাতিষ্ঠানিক কাঠামো
ইনস্টিটিউটে মোট ৩৩ জন গবেষণা গবেষণা কর্মী সহ ১৫৩ জন কর্মী রয়েছে। গবেষণা এবং উন্নয়ন কর্মসূচী সহ সমস্ত কার্যক্রম এখন নিম্নলিখিত বিভাগ এবং সেকশনে মাধ্যমে সম্পাদিত হচ্ছে:
এইচ আজমল খান
এইচ আজমল খান ছিলেন একজন ভারতীয় রাজনীতিবিদ এবং তামিলনাড়ু থেকে নির্বাচিত সাবেক সংসদ সদস্য। তিনি ১৯৬৭ নির্বাচনে পেরিয়াকুলাম আসন থেকে স্বতন্ত্র প্রার্থী হিসাবে লোকসভায় নির্বাচিত হয়েছিলেন।
তথ্যসূত্র
H. Ajmal Khan
রুক্মিণী
থাম্ব|[[কৃষ্ণ|শ্রীকৃষ্ণ ও রুক্মিণী, সরকারি যাদুঘর, চেন্নাই, ভারত]]
রুক্মিণী (रुक्मिणी, ) হলেন শ্রীকৃষ্ণের সহধর্মিণী ও দ্বারকার রানী । ইনি বিদর্ভরাজ মহারাজা ভীষ্মকের কন্যা ও রুক্মীর বোন ছিলেন। তিনি শ্রীকৃষ্ণের গুণ ও কর্মে মুগ্ধ হয়ে তার প্রতি গভীরভাবে আকৃষ্ট হন এবং তার পরিবার চেদিরাজ শিশুপালের সাথে তার বিয়ে ঠিক করতে চাইলে তিনি শ্রীকৃষ্ণকে পত্র লিখে অনুরোধ জানান তিনি যেন তাকে নিয়ে যান। শ্রীকৃষ্ণ তার কথামতো তাকে নিয়ে আসেন ও বিধিপূর্বক বিয়ে করেন। তিনি দশটি পুত্রসন্তান লাভ করেন। তাঁদের নাম হলো প্রদ্যুম্ন, চারুদেষ্ণ, সুদেষ্ণ, চারুদেহ, চারুগুপ্ত, ভদ্রচারু, চারুচন্দ্র, বিচারু, চারু এবং সুচারু।
ইংরেজ বাজার বিধানসভা কেন্দ্র
ইংরেজবাজার (বিধানসভা কেন্দ্র) ভারতের পশ্চিমবঙ্গ রাজ্যের মালদা জেলার একটি বিধানসভা কেন্দ্র।
এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ৫১ নং ইংরেজবাজার বিধানসভা কেন্দ্রটি ইংরেজ বাজার পৌরসভা এবং অমৃতি, বিনোদপুর গ্রাম পঞ্চায়েত যদুপুর-১, যদুপুর-২, কাজিগ্রাম, কোতোয়ালি এবং মহদীপুর গ্রাম পঞ্চায়েত গুলি ইংরেজ বাজার সমষ্টি উন্নয়ন ব্লক এর অন্তর্গত।
ইংরেজবাজার বিধানসভা কেন্দ্রটি ৮ নং মালদা দক্ষিণ লোকসভা কেন্দ্রের অন্তর্গত। এটি পূর্বে মালদা লোকসভা কেন্দ্রের অন্তর্গত ছিল।
২০১৩ উপ-নির্বাচন
২০১৩ সালের উপ-নির্বাচন, কংগ্রেস বিধায়ক কৃষ্ণেন্দু নারায়ণ চৌধুরীকে তৃণমূল কংগ্রেসের সুইচ-ওভারের প্রয়োজন ছিল।
২০১১
২০১১ সালের নির্বাচনে, কংগ্রেসের কৃষ্ণেন্দু নারায়ণ চৌধুরী তার নিকটতম প্রতিদ্বন্দ্বী সিপিআই (এম) এর সমরানন্দ রায়কে পরাজিত করেন।
১৯৭৭-২০০৬
২০০৬ সালে রাজ্য বিধানসভা নির্বাচনে, কংগ্রেসের কৃষ্ণেন্দু নারায়ণ চৌধুরী ইংরেজবাজার কেন্দ্র থেকে জয়লাভ করেন, তার নিকটতম প্রতিদ্বন্দ্বী  সিপিআই (এম) এর সমর রায়কে পরাজিত করেন। অধিকাংশ বছরে প্রতিযোগিতাগুলিতে বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ২০০১ সালে সিপিআই (এম) -এর সমর রায় কংগ্রেসের গৌতম চক্রবর্তীকে পরাজিত করেন। ১৯৯৬ সালে কংগ্রেসের গৌতম চক্রবর্তী সিপিআই (এম) -এর অশোক ভট্টাচার্যকে পরাজিত করেন। ১৯৯১ সালে সিপিআই (এম) -এর প্রভাত আচার্য কংগ্রেসের প্রদীপ করকে পরাজিত করেন। ১৯৮৭ সালে সিপিআই (এম) -এর শৈলেন সরকার কংগ্রেসের অশোক কুণ্ডু, ১৯৮২ সালে কংগ্রেসের স্বপন মিত্র  এবং জনতা পার্টির হরি প্রসন্ন মিত্রকে ১৯৭৭ সালে পরাজিত করেন।
অ্যাসোসিয়েশন ফর ওমেন'স আর্ট অ্যান্ড জেন্ডার রিসার্চ ইন ইসরায়েল
অ্যাসোসিয়েশন ফর ওমেন'স আর্ট অ্যান্ড জেন্ডার রিসার্চ ইন ইসরায়েল (বাংলা: ইসরাইলে নারী সংগঠন ও লিঙ্গ গবেষণার জন্য অ্যাসোসিয়েশন) একটি অলাভজনক সংস্থা, যা ইসরায়েলি শিল্পে নারী ও লিঙ্গ নিয়ে গবেষণা করে এবং নারী শিল্পী, কিউরেটর, গবেষক ও সাংস্কৃতিক সংগঠকদের সহায়তা প্রদান করে।
ইতিহাস
অ্যাসোসিয়েশন ফর ওমেন'স আর্ট অ্যান্ড জেন্ডার রিসার্চ ইন ইসরায়েল ২০১৫ সালে শিল্প ইতিহাসবিদ রুথ মার্কাস দ্বারা প্রতিষ্ঠিত হয়েছিল, যার প্রতিষ্ঠাতা সদস্যরা হলেন তাল দেকেল, ডালিয়া ড্যানন, রুথি হিনস্কি-অমিতাই, ওর্না নয়-লানির, মোর প্রেসিডো ও হগিত শাহাল -যারা সবাই সমিতির বোর্ডে কাজ করে। মার্কাস ২০১৭ সালের ডিসেম্বর পর্যন্ত চেয়ারপারসন ছিলেন এবং তারপরে ২০১৯ সালের শেষের দিকে বর্তমান চেয়ার ডেকল দ্বারা প্রতিস্থাপিত হয়েছিল।
অ্যাসোসিয়েশন প্রতিষ্ঠার প্রেরণা ছিল অনেক গবেষণা, যা প্রমাণ করে জাদুঘরে প্রদর্শনী ও শিল্প অধ্যয়নের পাঠ্যসূচির অংশ হওয়া সহ ইসরায়েলের শিল্প ইতিহাস থেকে নারী শিল্পীদের বাদ দেওয়া, একই সময়ে, লিঙ্গ অধ্যয়নগুলি বেশিরভাগ ইসরায়েলি শিল্পকলা কর্মসূচির প্রান্তিকে ঠেলে দেওয়া হয়, যদি সেগুলি বিদ্যমান থাকে। ইসরাইলের নারী শিল্পীদের সম্পর্কে লিঙ্গ গবেষণা ও গবেষণা উভয়কে উৎসাহিত করার জন্য সমিতি প্রতিষ্ঠিত হয়েছিল। এর সদস্যপদে শিল্পী, পণ্ডিত, কিউরেটর, শিল্প প্রতিষ্ঠানের ব্যবস্থাপক এবং অনুরূপ, লিঙ্গ, জাতি, ধর্ম, বা অন্য কোন পরিচয় শ্রেণি নির্বিশেষে রয়েছেন, যারা ইসরায়েলি শিল্পে লিঙ্গ-সম্পর্কিত বিষয়ে আগ্রহী। শিল্পের অন্যান্য ক্ষেত্র যেমন সঙ্গীত, চলচ্চিত্র ও  টেলিভিশন, ফটোগ্রাফি, থিয়েটার এবং আরও অনেক কিছু থেকে সৃজনকারীরাও সদস্য হিসেবে গৃহীত হয়।
কার্যক্রম
অ্যাসোসিয়েশনের কার্যক্রম দুটি প্রধান ক্ষেত্রের উপর দৃষ্টি নিবদ্ধ করে: প্রথম ক্ষেত্র হল গবেষণা এবং ডকুমেন্টেশন - ইসরায়েলি শিল্প কর্মসূচিতে লিঙ্গ গবেষণার শৃঙ্খলা গড়ে তোলা, এবং নারী শিল্পীদের সম্পর্কে তথ্য সংগ্রহ, প্রচার ও শিল্পকলায় লিঙ্গ গবেষণা। দ্বিতীয়টি হল নারী শিল্পীদের সহায়তা প্রদান এবং তাদের জন্য ও ইসরাইলের কিউরেটর, গবেষক এবং সাংস্কৃতিক সংগঠকদের জন্য একটি সহায়ক সম্প্রদায় তৈরি করা। ২০১৭ সালের হিসাবে, অ্যাসোসিয়েশন তার সদস্যদের মধ্যে থেকে একজনকে "মাসের সেরা শিল্পী" হিসাবে স্বীকৃতি দেয়, যাদের কাজ সমিতির ওয়েবসাইটে ও অন্যত্র উল্লেখযোগ্যভাবে প্রকাশ পায়।
অ্যাসোসিয়েশনের বিভিন্ন কর্মকাণ্ডের লক্ষ্য শিল্পী, কিউরেটর ও গবেষকদের জন্য একটি মঞ্চ তৈরি করা, ঐতিহাসিক ও সমসাময়িকভাবে নারী শিল্পীদের অস্তিত্ব ও অবদানের দলিল এবং গবেষণার প্রচেষ্টা ও বিশেষ প্রকল্পের জন্য সহায়তা প্রদান।
বাদের আব্দুল রহমান আল-ফুলাইজ
বাদের আব্দুল রহমান আল-ফুলাইজ (জন্ম ১৪ জুন ১৯৭৭) একজন কুয়েতি স্প্রিন্টার। তিনি ২০০০ গ্রীষ্মকালীন অলিম্পিকে পুরুষদের ৪ × ৪০০ মিটার রিলেতে প্রতিদ্বন্দ্বিতা করেছিলেন।
টিলিয়া টিপ
টিলা টিপ, টিলিয়া টিপ বা টিলা টাপা বা (আক্ষরিক অর্থে "সুবর্ণ পাহাড়" বা "সোনালী ঢিপি") হল উত্তর আফগানিস্তানের শেবেরঘানের কাছে জওজান প্রদেশের একটি প্রত্নতাত্ত্বিক অঞ্চল। এখানে ১৯৭৮ সালে গ্রিক-রুশ প্রত্নতাত্ত্বিক ভিক্টর সারিয়ানিডির অধীনে সোভিয়েত-আফগানের একটি দল খননকার্য চালায়, সোভিয়েত ইউনিয়নের আফগানিস্তান আক্রমণের এক বছর আগে। মজুদ করা গুপ্ত ভান্ডারকে বলা হত ব্যাক্ট্রিয়ান সোনা।
মজুদ করা গুপ্ত ভান্ডারে ছিল প্রায় ২০,৬০০ অলঙ্কার সংগ্রহ, মুদ্রা এবং সোনা, রূপা, হাতির দাঁত ইত্যাদিতে তৈরি অন্যান্য ধরনের শিল্পকর্ম। এগুলো ৬টি সমাধিস্থলে (পাঁচজন নারী ও একজন পুরুষ) পাওয়া গিয়েছিল। এগুলো ছিল খ্রিস্টপূর্ব প্রথম শতাব্দীর কাছাকাছি সময়ের অত্যন্ত সমৃদ্ধ গয়নার সংগ্রহ। অলঙ্কারগুলোর মধ্যে ছিল অর্ধ-মূল্যবান পাথর বসান কন্ঠহার, বেল্ট, পদকসমূহ এবং একটি মুকুট। এর আবিষ্কারের পরে, আফগানিস্তানে যুদ্ধ চলাকালে মজুদ ভান্ডারটি হারিয়ে যায়, এটি "পুনরায় আবিষ্কৃত" না হওয়া পর্যন্ত। এটি প্রথম ২০০৩ সালে আবার জনসাধারণের সামনে আনা হয়। কাবুলে একটি নতুন যাদুঘর তৈরি করা হচ্ছে, অবশেষে যেখানে ব্যাক্ট্রিয়ান স্বর্ণ রাখা হবে।
ইয়েমেশি-টিপের বিশাল দুর্গম শহরটি, আধুনিক শেবেরঘানের মাত্র পাঁচ কিলোমিটার উত্তরপূর্বে আকচা যাবার রাস্তায়, এখনকার বিখ্যাত টিলিয়া টিপের সমাধিস্থল থেকে মাত্র অর্ধেক কিলোমিটার দূরে অবস্থিত।
তারিখ এবং প্রসঙ্গ
খ্রিস্টপূর্ব প্রথম শতাব্দীর প্রথম দিকের কয়েকটি মুদ্রা দেখে, মনে করা হয়, সমাধিস্থল দুটি খ্রিস্টপূর্ব প্রথম শতাব্দীর। কোন মুদ্রাই এর পরের সময়ের নয়। সমাধিস্থলটি ঐ স্থানে বসবাসকারী সিথিয়ান বা পার্থিয়ান উপজাতিদের হতে পারে, অথবা ডাক্সিয়াতে কুজুলা কাদফিজেস দ্বারা অন্যান্য সমস্ত জিহোউ বা 'শাসক'এর ওপর বিজয়ের পর স্থানীয় ইউঝি রাজবংশের বিলুপ্তির সাথে সম্পর্কিত হতে পারে। (দেখুন আফগানিস্তানের প্রাক ইসলামী সময়।)
সমাধিস্থলে, পার্থিয়ার রাজা মিথ্রিডেটস ২-এর রাজত্বের সময়কালীন একটি রৌপ্য মুদ্রা পাওয়া গিয়েছিল। তিনি খ্রিস্টপূর্ব ১২৩-৮৮ পর্যন্ত শাসন করেছিলেন। মুদ্রাটি তৃতীয় সমাধিতে পাওয়া গিয়েছিল এবং মনে হয় একটি নিষ্ক্রিয় মহিলার হাতে ধরা ছিল।
ষষ্ঠ সমাধিস্থলে, পার্থিয়ান রাজা গোটারজেস ১ (খ্রিস্টপূর্ব ৯৫-৯০)-এর একটি অনুকরণ স্বর্ণমুদ্রা নিষ্ক্রিয় মহিলার বাম হাতে পাওয়া যায়। এই মুদ্রাটি সোনার ছিল, সাধারণ পার্থিয়ান মুদ্রার মত রূপা বা ব্রোঞ্জের ছিল না। মনে করা হয় এই অনুকরণ খ্যাতির উদ্দেশ্যে তৈরি করা হয়েছিল। মুদ্রার সামনের চিত্রণটি একজন স্থানীয় গোষ্ঠীপতির হতে পারে। পার্থিয়ান রাজার প্রতিকৃতির যাতে ক্ষতি না হয় সেই উদ্দেশ্যে এটি যোগ করা হয়েছিল, সম্ভবত এটি পার্থিয়ানদের উপর কিছু মাত্রায় নির্ভরশীলতার নিদর্শন। তৃতীয় সমাধিস্থলে একটি স্বর্ণ মুদ্রাও পাওয়া যায়, যাতে রয়েছে পরাক্রমশালী রোমান সম্রাট টিবেরিয়াসের জয়মাল্য-সম্মানিত আবক্ষ চিত্র। বিপরীত দিকে একটি সিংহাসনাসীন, যথেষ্ট পরিমানে সজ্জিত মহিলার চিত্র পাওয়া যায়। তার হাতে একটি রাজদণ্ড ছিল। এই ধরনের মুদ্রাগুলো গলের লুদুনাম শহরে খ্রিস্টপূর্ব ১৬ থেকে ২১-এর মধ্যে তৈরী করা হ্ত।
] ভারতের একটি বৌদ্ধ স্বর্ণ মুদ্রাও চতুর্থ সমাধিতে পাওয়া যায় (পুরুষ যোদ্ধা)। বিপরীত দিকে, নন্দিপদের সঙ্গে একটি সিংহ অঙ্কিত ছিল, খারোস্থি কিংবদন্তি "সিহ[ও] বিগতভয়[ও]" এর সঙ্গে ("সিংহ, যে ভয় দূর করে")। বিপরীত দিকে, একটি প্রায় নগ্ন মানুষ শুধুমাত্র একটি হেলেনীয়বাদী ক্ল্যামিস এবং একটি পেটাসাস টুপি পরা (হার্মিস/মারকিউরির অনুরূপ একটি মূর্র্তিশিল্প), একটি চাকা ঘোরাচ্ছেন। খারোস্থি কিংবদন্তিতে যাকে বলা হয় "ধর্মচক্রপর্বত[কো]" ("যিনি আইনের চাকা ঘোরাচ্ছেন")। মনে করা হয় যে এটি বুদ্ধের প্রাথমিক উপস্থাপনা। সবশেষে, ইউঝির সেনাপতি হেরসেরসঙ্গে সম্পর্কযুক্ত একটি বহু ব্যবহৃত মুদ্রা আবিষ্কৃত হয়েছে।
মনে করা হয় জায়গাটি ছিল শকেদের (এশিয়ান সিথিয়ান, যারা পরে ভারতে চলে আসে, এখানে তাদের নাম হয় ইন্দো-সিথিয়ান)। অনেকে আবার বিকল্প হিসাবে মনে করেন জায়গাটি ইউঝিদের (ভাবী কুষাণ) বা প্রাচ্যের পার্থিয়ানদের। সমাধিস্থলে আবিষ্কৃত রাজকীয় মুকুট, অনেকগুলি গোলাকার খণ্ড দ্বারা সজ্জিত ছোরা ইত্যাদি অনেকগুলি শিল্পকর্ম দেখেই মনে হয় সেগুলির উৎস সিথিয়ানরা। অনেক বিলুপ্ত সামগ্রী থেকে দেখা গেছে প্রথাগতভাবে করা মাথার খুলির বিকৃতি, এটি একটি রীতি, যা ওই সময়ের মধ্য এশিয়ার যাযাবরদের মধ্যে প্রচলিত ছিল।
সাংস্কৃতিক প্রভাব
এইগুলির সঙ্গে, বসফরাস এবং চেরসোনেসের হাজার হাজার কিলোমিটার পশ্চিমে পাওয়া বিখ্যাত সিথিয়ান স্বর্ণনির্মিত হস্তশিল্পের মিল রয়েছে।
একটি উচ্চস্তরের সাংস্কৃতিক মিশ্রণ এই আবিষ্কারগুলির মধ্যে পরিব্যাপ্ত হয়ে আছে। মানুষের চিত্রণ এবং নানা সাংস্কৃতিক এবং শৈল্পিক ক্ষেত্রে হেলেনীয় প্রভাব দেখতে পাওয়া যায় (অ্যামোরিনো থেকে শুরু করে অ্যাথিনার চিত্র সংবলিত আংটি এবং গ্রিক ভাষায় লেখা তাঁর নাম)। এর থেকে, একই অঞ্চলে, প্রায় ১৪০ খ্রিষ্টপূর্বাব্দে, সেল্যুসিড সাম্রাজ্য এবং গ্রিক-ব্যাক্ট্রিয় রাজ্যের অস্তিত্ব প্রমাণ করে, এবং আমাদের যুগের শুরুর আগে পর্যন্ত, উত্তর পশ্চিম ভারতীয় উপ মহাদেশে ইন্দো-গ্রিক সাম্রাজ্যের অব্যাহত অস্তিত্বের প্রমাণ পাওয়া যায়।
শিল্পকর্মগুলি অনেক দূর থেকে আসা সামগ্রীর সঙ্গে মিশ্রিত হয়ে গেছে দেখা যায়। পাওয়া জিনিসে আছে কিছু চৈনিক শিল্পকর্ম (বিশেষ করে চীনা ব্রোঞ্জ আয়না), কিছু ভারতীয় শিল্পকর্ম (হাতির দাঁতের অলংকৃত থালা)। এইগুলি ব্যাক্ট্রিয়া অঞ্চলের সমৃদ্ধ সাংস্কৃতিক প্রভাবের সাক্ষী বলে মনে হয়।
হারানো এবং পুনরায় আবিষ্কার
মনে করা হয়, ১৯৯০ এর দশকের কোন সময়ে ধনসম্পদ হারিয়ে গিয়েছিল। আফগানিস্তান জাতীয় যাদুঘর বহুবার লুন্ঠিত হয়েছে, যার জন্য প্রদর্শিত ১০০,০০০ বস্তুর ৭০ শতাংশই হারিয়ে গিয়েছিল। তবে, ২০০৩ সালে, কাবুলের সেন্ট্রাল ব্যাংকের গোপন ভল্টে এটি খুঁজে পাওয়া যায়।
১৯৮৯ সালে, একটি কমিটির সিদ্ধান্তের পর, আফগানিস্তানের শেষ কমিউনিস্ট প্রেসিডেন্ট, মুহাম্মদ নজিবউল্লাহ আদেশ দেন যাদুঘর থেকে ধনসম্পদ সরিয়ে কাবুলের সেন্ট্রাল ব্যাংক অফ আফগানিস্তানের ভূগর্ভস্থ ভল্টে স্থানান্তরিত করার। ভল্টের দরজা তালাবন্ধ করে চাবিগুলি পাঁচজন বিশ্বস্ত ব্যক্তির হাতে দিয়ে দেওয়া হয়। ২০০৩ সালে, তালিবানদের অপসারণের পর, নতুন সরকার ভল্ট খুলতে চেয়েছিলেন, কিন্তু চাবি রক্ষকদের ("তাওয়াদার" বলা হত) ডাকা যায়নি, কারণ তাদের নাম উদ্দেশ্যমূলকভাবে গোপন রাখা হয়েছিল। হামিদ কারজাই, অ্যাটর্নি জেনারেলকে অনুমোদন করে, একটি আদেশনামা জারি করতে বাধ্য হয়েছিলেন, যাতে তিনি নিরাপদে তালা ভাঙ্গতে পারেন। কিন্তু এইসময়, পাঁচজন চাবি রক্ষক একত্রিত হন এবং ভল্ট খোলা হয়। তখন থেকে, ন্যাশনাল জিওগ্রাফিক সোসাইটি সংগ্রহগুলিকে তালিকাভুক্ত করেছে, যা সম্পূর্ণ বলে মনে হচ্ছে – সর্বমোট ২২,০০০ বস্তু। এছাড়াও, পুনরায় খোলার সাক্ষী ছিলেন ন্যাশনাল জিওগ্রাফিক এক্সপ্লোরার এবং প্রত্নতত্ত্ব সদস্য ফ্রেড্রিক হিবার্ট এবং প্রত্নতাত্ত্বিক ভিক্টর সরিয়ানিদি, যিনি মূলত রত্নভান্ডারটি খুঁজে পেয়েছিলেন। আফগান সরকার এবং ফ্রান্সের মধ্যে একটি চুক্তির মাধ্যমে, সংগ্রহটির মূল্যায়ন করা হয়, এবং বিভিন্ন বিশিষ্ট যাদুঘর এবং ন্যাশনাল জিওগ্রাফিক সোসাইটির সহযোগিতার মাধ্যমে একটি প্রদর্শনীতে আন্তর্জাতিকভাবে প্রদর্শিত হয়। ২০০৭ থেকে ২০০৯ পর্যন্ত বস্তুগুলি প্যারিসের গিমিত মিউজিয়াম, ওয়াশিংটন, ডি.সি.র ন্যাশনাল গ্যালারি অফ আর্ট, সান ফ্রান্সিস্কোর এশিয়ান আর্ট মিউজিয়াম, হিউস্টনের মিউজিয়াম অফ ফাইন আর্টস, এবং নিউ ইয়র্কের মেট্রোপলিটন মিউজিয়ান অফ আর্ট গ্যালারীতে প্রদর্শিত হয়।
জামালউদ্দিন হোসেন
জামালউদ্দনি হোসেন (জন্ম: ১০ অক্টোবর ১৯৪৩) একজন বাংলাদেশী চলচ্চিত্র অভিনেতা, পরিচালক ও নাট্য কর্মী। শিল্পকলায় তার অবদানের জন্য বাংলাদেশ সরকার ২০১৩ সালে তাকে একুশে পদক প্রদান করে।
শিক্ষা ও কর্মজীবন
হোসেন চট্টগ্রাম কলেজ ও বাংলাদেশ প্রকৌশল ও প্রযুক্তি বিশ্ববিদ্যালয়ে পড়াশোনা করেছেন। বিখ্যাত নাট্য অভিনেতা আবুল হায়াৎ তার সহপাঠী ছিলেন।
হোসেন নাগরিক নাট্য সম্প্রদায়ের সদস্য ছিলেন, যে নাট্যগোষ্ঠী ১৯৭৫ থেকে ১৯৯৫ পর্যন্ত বর্তমান ছিল। ১৯৯৭ সালে তিনি তার নিজের নাট্যগোষ্ঠী নাগরিক নাট্যাঙ্গন অনসাম্বল শুরু করেন এবং এর সাধারণ সম্পাদক হিসেবে দায়িত্ব পালন করছেন। তিনি বাংলাদেশ গ্রুপ থিয়েটার ফেডারেশনের প্রেসিডিয়াম সদস্য এবং বেতার টেলিভিশন শিল্পী সংসদের সাধারণ সম্পাদক ছিলেন।
ব্যক্তিগত জীবন
জামালউদ্দিন হোসেন ১৯৭৫ সালে অভিনেত্রী রওশন আরা হোসেনের সাথে বিবাহ বন্ধনে আবদ্ধ হন। তারা উভয়ই নাগরিক নাট্য সম্প্রদায়ের শিল্পী ছিলেন, সেখানেই তাদের প্রথম পরিচয় হয়েছিল।
ইন্দিরা দেবী (রাজনীতিবিদ)
ইন্দিরা দেবী হলেন একজন ভারতীয় রাজনীতিবিদ যিনি রাষ্ট্রীয় লোকতান্ত্রিক পার্টির রাজনীতির সাথে যুক্ত। ২০১৮ সালে তিনি মেরতা থেকে রাজস্থান বিধানসভার সদস্য হিসেবে নির্বাচিত হয়েছিলেন।
কোয়েটা উন্নয়ন কর্তৃপক্ষ
কোয়েটা উন্নয়ন কর্তৃপক্ষ হল পাকিস্তানের বেলুচিস্তান সরকারের একটি সংস্থা। কর্তৃপক্ষ কোয়েটা শহরে পৌর সেবা প্রদানের জন্য দায়বদ্ধ। ১৯৭৮ সালে এটি প্রতিষ্ঠিত হয়।
কাঞ্চনা (অভিনেত্রী)
কাঞ্চনা (জন্মঃ ১৬ আগস্ট ১৯৩৯) ভারতের তামিল চলচ্চিত্র শিল্পের একজন অভিনেত্রী ছিলেন। তামিল ছাড়াও তিনি তেলুগু চলচ্চিত্রেও কাজ করেছেন। তামিল চলচ্চিত্র জগতে ষাটের দশকে কাঞ্চনা ভালোই পরিচিত ছিলেন।
কালো শ্রেষ্ঠত্ববাদ
মেলানিন তত্ত্ব
কালো শ্রেষ্ঠত্ববাদ ধারণার সমর্থকরা মেলানিন তত্ত্বকে বিশ্বাস করে থাকেন। এই তত্ত্বর মূল কথা হচ্ছে যে, ত্বকের কালোত্ব মেলানিনের স্তরের কারণে বুদ্ধিমত্ত্বা ও আবেগ নির্ভর ও সংবেদশশীল হয়। এই তত্ত্বটি কিছু আফ্রিকান আমেরিকা প্রচার করেছেন বলে দাবী করা হয়।
উদীচী সম্মেলনে বোমা হামলা
উদীচী সম্মেলনে বোমা হামলা বাংলাদেশে সংগঠিত একটি চাঞ্চল্যকর ঘটনা। এই নৃশংস হত্যাকান্ডটিতে ১০ জন নিহত হওয়ার পাশাপাশি প্রায় দেড় শতাধিক মানুষ আহত হয়।
স্থান ও সময়
১৯৯৯ সালের ৬ মার্চ তারিখে যশোর টাউন হল মাঠে এই বোমা হামলাটি সংগঠিত হয়।
মামলা ও বিচার
১৯৯৯ সালের ১৪ ডিসেম্বর উদীচী হত্যাকাণ্ড মামলায় বিএনপির স্থায়ী কমিটির সদস্য তরিকুল ইসলামসহ ২৪ জনের নামে অভিযোগপত্র দেওয়া হয়। সে সময় তরিকুল ইসলামের আবেদনে উচ্চ আদালত তাঁর নাম বাদ দেয়। ২০০৬ সালের ৩০ মে যশোরের বিশেষ ট্রাইব্যুনাল বিচারের রায়ে এই মামলার ২৩ আসামিকে বেকসুর খালাস দেয়। এই রায়ের পর বাংলাদেশ উদীচী শিল্পীগোষ্ঠী স্বরাষ্ট্র মন্ত্রণালয়ে পুনঃতদন্তের আবেদন করলে সিআইডিকে মামলাটির বর্ধিত তদন্তের দায়িত্ব দেওয়া হয়।
২০০৭ সালে গ্রেপ্তার হওয়া হরকাতুল জিহাদের নেতা মুফতি হান্নান ১৯ নভেম্বর আদালতে উদীচী বোমা হামলায় জড়িত থাকার কথা স্বীকার করেন। তাঁর স্বীকারোক্তির পর পুলিশ হরকাতুল জিহাদের আরো দুই সদস্যকে আটক করে।
২০০৯ সালে সরকার নিম্ন আদালতের রায়ের (২০০৬ সালের রায়) বিরুদ্ধে হাইকোর্টে আপিল করে। ২০১১ সালের ৪ মে সরকারের দায়ের করা আপিলটি বিচারপতি সিদ্দিকুর রহমান মিয়া ও কৃষ্ণা দেবনাথের সমন্বয়ে গঠিত বেঞ্চ গ্রহণ করেন ও খালাসপ্রাপ্ত ব্যক্তিদের পুনরায় আত্মসমর্পণের জন্য সমন জারির নির্দেশ দেন। ২০১১ সালের ২০ জুন এ–সংক্রান্ত একটি আদেশ যশোর বিচারিক হাকিম আদালতে পৌঁছালে, ২১ জুন মুখ্য বিচারিক হাকিম আদালত খালাসপ্রাপ্ত ২৩ আসামির বিরুদ্ধে সমন জারি করেন। এর মধ্যে তিন আসামি মহিউদ্দিন আলমগীর, আহসান কবীর হাসান ও মিজানুর রহমান মিজানের মৃত্যু হওয়ায় ২০ জন বাকি ছিলেন। তাঁদের মধ্যে ১৭ জন বিভিন্ন সময়ে আদালতে আত্মসমর্পণ করে জামিন পান।
আসামিদের মধ্যে শফিকুল ইসলাম মিন্টা, শরিফুল ইসলাম লিটু ও সোহরাব নির্ধারিত সময়ের মধ্যে আত্মসমর্পণ না করায় তাঁদের বিরুদ্ধে ২০১১ সালের ২৪ জুলাই গ্রেপ্তারি পরোয়ানা জারি করে আদালত। ২০১২ সালে ফেব্রুয়ারিতে এই মামলার আসামি সাইফুল ইসলাম খুন হন। একই মাসে শফিকুল ইসলাম মিন্টা আটক হন ও পরে তিনি জামিন লাভ করেন।
বর্তমানে জীবিত সকল আসামি জামিনে মুক্ত আছেন।
ভারতে হিন্দুধর্ম
হিন্দুধর্ম ভারতবর্ষের সর্বাধিক প্রচলিত ধর্মবিশ্বাস। ভারতের জনসংখ্যার প্রায় ৮০ শতাংশই হিন্দু। ২০২৩ সালের হিসাব অনুযায়ী ভারতে ১১৫ কোটি বেশি হিন্দুর বসবাস, যা সমগ্র বিশ্বের হিন্দু জনসংখ্যার ৯৪ শতাংশের বেশি। খ্রিষ্টপূর্ব ২০০০ থেকে ১৫০০ অব্দের মধ্যবর্তী সময়ে ভারতীয় উপমহাদেশে বৈদিক সংস্কৃতির আবির্ভাব ঘটে। এরপরই বৈদিক ধর্মের উত্তরাধিকার সূত্রে উদ্ভব ঘটে হিন্দুধর্মের। ভারতের ইতিহাস, সংস্কৃতি ও দর্শনে এই ধর্মের প্রভাব অপরিসীম। এমনকি ভারত  নামটির উৎসও হিন্দু পৌরাণিক রাজা ভরতের নাম। এছাড়া "ভারত" শব্দের "সংস্কৃত" ব্যাখ্যা আছে। সংষ্কৃত "ভা" শব্দের অর্থ হলো- জ্ঞান এবং "রত" শব্দের অর্থ -লিপ্ত রাখা। তাই "ভারত" মানে যে দেশ সদা জ্ঞান আহরণে লিপ্ত থাকে। যার জন্য ভারত পূর্বে বিশ্বগুরু বলেও পরিচিত ছিল পৃথিবীর মাঝে। ইংরেজি ভাষায় ইন্ডিয়া  কথাটি এসেছে সিন্ধু নদের(Indus River) গ্রিক নাম ইন্দুস   কথাটি থেকে; আবার মূল গ্রিক শব্দটির উৎস পারসিক হিন্দু শব্দটি, যেটি সংস্কৃত সিন্ধু শব্দের অপভ্রংশ। ভারতের একটি জনপ্রিয় বিকল্প নাম হল হিন্দুস্তান; যার অর্থ হিন্দুদের দেশ।
হিন্দুধর্মের ইতিহাস
প্রাচীনকাল থেকে ভারতে বৈদিক সংস্কৃতির বিকাশ ঘটে । এক সময়, বৈদিক ধর্ম স্থানীয় ঐতিহ্য এবং ত্যাগী ঐতিহ্যের সাথে মিশে যায়, যার ফলে খ্রিস্টপূর্ব ১৫০০ থেকে ৫০০ সালে  এই জীবনধারা ও ঐতিহ্যকে হিন্দুধর্ম হিসেবে চিহ্নিত করা হয়। যা ভারতের ইতিহাস, সংস্কৃতি এবং দর্শনের উপর গভীর প্রভাব ফেলেছিল । ভারত নামটি নিজেই সংস্কৃত সিন্ধু নদীর ঐতিহাসিক স্থানীয় নাম সিন্ধুস থেকে উদ্ভূত হয়েছে। হিন্দুধর্মের প্রকৃত নাম সনাতন ধর্ম হওয়া সত্তেও, এটি হিন্দুধর্ম নামে বেশি পরিচিত লাভ করে। ভারত হিন্দু ও মুসলিম উভয় শাসকের শাসন দেখেছে । মুসলিম সুলতানদের হাতে বিজয়নগর সাম্রাজ্যের পতন দাক্ষিণাত্যে হিন্দু আধিপত্যের অবসান ঘটেছিল । মারাঠা সাম্রাজ্যের অধীনে হিন্দুধর্ম আবারও রাজনৈতিক প্রতিপত্তি লাভ করে । বাম|থাম্ব|209x209পিক্সেল|ব্রিটিশ ভারত বিভাজন হয়েছিল ধর্মের ভিত্তিতে।
ভারত বিভাজন
১৯৪৭ সালের ভারত বিভাজন ভারতীয় উপমহাদেশে রক্তক্ষয়ী দাঙ্গা এবং হিন্দু, মুসলমান এবং শিখদের নির্বিচারে আন্তঃসাম্প্রদায়িক হত্যার জন্ম দেয় । ফলস্বরূপ, আনুমানিক ৭.২ মিলিয়ন হিন্দু এবং শিখ ভারতে স্থানান্তরিত হয় এবং ৭.৫ মিলিয়ন মুসলমান স্থায়ীভাবে পাকিস্তানে চলে যায়, যা একটি নির্দিষ্ট পরিমাণে উভয় জাতির জনসংখ্যাগত পরিবর্তনের দিকে পরিচালিত করে। "'I find no parallel in history for a body of converts and their descendants claiming to be a nation apart from the parent stock.'"
জনপরিসংখ্যা
২০২২ সালের জনগণনা অনুযায়ী ভারতে হিন্দু জনসংখ্যা নিম্নরূপ:
রবার্ট অ্যাডলার
রবার্ট অ্যাডলার (জন্মঃ ডিসেম্বর ৪, ১৯১৩ || মৃত্যুঃ ফেব্রুয়ারি ১৫, ২০০৭) ছিলেন অস্ট্রিয়াতে জন্মগ্রহণকারী এক আমেরিকান আবিষ্কারক যিনি বহু আবিষ্কারের স্বত্বাধিকারী ছিলেন। তিনি জেনিথ ইলেক্ট্রনিক্সের হয়ে কাজ করেছেন এবং সংস্থার সহ-সভাপতি ও গবেষণা পরিচালক হিসাবে অবসর গ্রহণ করেছিলেন। তার কাজের মধ্যে উল্লেখযোগ্য ছিল দূরদর্শনের জন্য প্রাথমিক শব্দ-ভিত্তিক রিমোট কন্ট্রোল বিকাশ, যা ২৫ বছর অবধি বহুল প্রচলিত ছিল যতদিন না আরও জটিল সঙ্কেত প্রেরণকারী ইনফ্রারেড (আইআর) রিমোট কন্ট্রোল-এর বিকাশ হয়।
জীবনী
অ্যাডলার ১৯৩৩ সালে ভিয়েনায় জন্মগ্রহণ করেছিলেন, তার অভিভাবকরা ছিলেন; জেনি এবং ম্যাক্স অ্যাডলার যার মধ্যে প্রথমজন ছিলেন পেশায় একজন চিকিৎসক এবং অপরজন ছিলেন সমাজতাত্ত্বিক। তিনি ভিয়েনা বিশ্ববিদ্যালয় থেকে ১৯৩৭ সালে পি এইচ ডি প্রাপ্ত হন। ১৯৩৮ সালে জার্মানির নাৎসি দল অস্ট্রিয়া দখল করেন এবং যেহেতু ডক্টর অ্যাডলার ইহুদি সম্প্রদায়ের অন্তর্ভুক্ত ছিলেন, তাই তিনি দেশ ছাড়তে বাধ্য হন। তিনি প্রথমে বেলজিয়াম ও তার পরবর্তীকালে ইংল্যান্ড -এ গমন করেন। সেখানে তিনি তার এক বন্ধুর পরামর্শ অনুযায়ী মার্কিন যুক্তরাষ্ট্র-এ স্থায়ীভাবে বসবাসের জন্য দেশান্তরে গমন করেন। মার্কিন যুক্তরাষ্ট্রে গমন করার পর তিনি সেখানে ১৯৪১ সালে জেনিথ ইলেক্ট্রনিক্স -এর গবেষণা বিভাগে তার কর্মজীবন শুরু করেন। তার জীবনকালে তিনি প্রায় ১৮০ টি ইউ এস পেটেন্টের স্বত্বাধিকারী হয়েছিলেন।
রিমোট কন্ট্রোল আবিষ্কার
অ্যাডলার সবচেয়ে বেশি পরিচিত দূরদর্শনের (টেলিভিশনের) জন্য তার বিখ্যাত তারবিহীন (ওয়্যারলেস) রিমোট কন্ট্রোল আবিষ্কারের জন্য। যদিও এটি প্রথম আবিষ্কৃত টেলিভিশনের রিমোট কন্ট্রোল নয় কিন্তু প্রযুক্তির দিক থেকে পূর্বে আবিষ্কৃত রিমোট কন্ট্রোলগুলির থেকে অনেক উন্নত ছিল।
গ্রাগ্স-পা-র্গ্যাল-ম্ত্শান (ছোখোর গ্যাল খেনপো)
সংক্ষিপ্ত জীবনী
গ্রাগ্স-পা-র্গ্যাল-ম্ত্শান ১৭৬২ খ্রিষ্টাব্দে তিব্বতের আমদো অঞ্চলের র্গ্যা-স্গার-থাং নামক স্থানে জন্মগ্রহণ করেন। তার পিতার নাম ছিল য়ুম-স্ক্যাব্স  এবং মাতার নাম ছিল ল্হা-মো-ম্ত্শো । ১৭৭৩ খ্রিষ্টাব্দে তিনি তিব্বতের ব্লা-ব্রাং-ব্ক্রা-শিস-'খ্যিল বৌদ্ধবিহারে ঙ্গাগ-দ্বাং-'ফ্রিন-লাস  এবং ব্লো-ব্জাং-দ্পাল-ল্দান  নামক দুই পণ্ডিতের নিকট শিক্ষালাভ করেন। ষোল বছর বয়স হলে ব্সোদ-নাম্স-গ্রাগ্স-পা  নামক এক ভিক্ষু তাকে শিক্ষার্থীর শপথ প্রদান করেন। এই বছর দ্কোন-ম্ছোগ-'জিগ্স-মেদ-দ্বাং-পো  নামক দ্বিতীয় 'জাম-দ্ব্যাংস-ব্ঝাদ-পা  উপাধিধারী বৌদ্ধ লামা তাকে সাংস-র্গ্যাস-র্দো-র্জে  নামক এক ভিক্ষুর পুনর্জন্ম রূপে চিহ্নিত করেন এবং ১৭৮২ খ্রিষ্টাব্দে তাকে ভিক্ষুর শপথ প্রদান করেন। তিনি ব্লো-ব্জাং-স্ন্যান-গ্রাগ্স, ব্সোদ-নাম্স-দ্বাং-র্গ্যাল , রিগ্স-গ্র্বা-ব্লো-ব্জাং-'জিগ্স-মেদ  নামক ব্লা-ব্রাং-ব্ক্রা-শিস-'খ্যিল বৌদ্ধবিহারের যথাক্রমে ত্রয়োদশ, পঞ্চদশ এবং একুশতম প্রধানের নিকট কাব্যশাস্ত্র সম্বন্ধে শিক্ষালাভ করেন। ১৭৮৩ খ্রিষ্টাব্দে তিনি দ্রেপুং বৌদ্ধবিহার বিশ্ববিদ্যালয়ের গোমাং মহাবিদ্যালয়ে ভর্তি হয়ে দ্কোন-ম্ছোগ-ব্স্তান-পা'ই-স্গ্রোন-মে  নামক তৃতীয় গুং-থাং লামার নিকট শিক্ষালাভ করেন। ১৭৮৬ খ্রিষ্টাব্দে তিব্বত সরকারের অনুরোধে তিনি ছোস-'খোর-র্গ্যাল  বৌদ্ধবিহারের প্রধানের দায়িত্ব এবং ছোস-'খোর-র্গ্যাল-ম্খান-পো  উপাধি লাভ করেন। ১৮০১ খ্রিষ্টাব্দে তিনি ব্লা-ব্রাং-ব্ক্রা-শিস-'খ্যিল বৌদ্ধবিহারের প্রধানের দায়িত্ব লাভ করেন এবং এই পদে তিনি তিন বছর থাকেন। 'জাম-দ্ব্যাংস-থুব-ব্স্তান-ন্যি-মা  নামক তৃতীয় স্দে-খ্রি রিন-পো-ছে এবং ঙ্গাগ-দ্বাং-ছোস-'ফেল  নামক সত্তরতম দ্গা'-ল্দান-খ্রি-পা তার অন্যতম উল্লেখযোগ্য শিষ্য ছিলেন।
রবার্ট অ্যাডলার
রিমোট কন্ট্রোল আবিষ্কার
জেনিথের অপর এক ইঞ্জিনিয়ার ইউজেন পলির আবিষ্কৃত জেনিথ ফ্ল্যাশ ম্যাটিক রিমোট কন্ট্রোলটি ছিল প্রথম ওয়্যারলেস রিমোট কন্ট্রোল। সংকেত প্রেরক তারকে রিমোট কন্ট্রোলের সাহায্যে প্রতিস্থাপিত করার প্রচেষ্টা তখন প্রায়ই ব্যর্থ‌ হত। ফ্ল্যাশ ম্যাটিক রিমোট কন্ট্রোলের ট্রান্সমিটারে দিক নির্দেশকারী ফ্ল্যাশ লাইট এবং টেলিভিশন যন্ত্রে আলোক সংবেদনশীল তড়িৎকোষ বা ফটো সেল স্থাপন করা হয়েছিল। এই প্রযুক্তির একটি ত্রুটি ছিল এই যে যদি টেলিভিশনকে সূর্যের আলোর সংস্পর্শে রাখা হত তখন আলোক সংবেদনশীল তড়িৎকোষগুলি জাগ্রত হয়ে রিমোট কন্ট্রোলের কার্জ‌ক্ষমতার উপর প্রভাব ফেলত। তখন জেনেথের পরিচালক সংস্থার সঙ্গে যুক্ত ইঞ্জিনিয়ারদের এই সমস্যার সমাধান করতে নির্দেশ দেন।
প্রাথমিকভাবে এই সমস্যার সমাধানের জন্য রেডিও তরঙ্গের উপর ভিত্তি করে সংক্ষিপ্তভাবে এক নতুন প্রযুক্তির উদ্ভাবন করা হয়েছিল কিন্তু এই প্রযুক্তির কিছু ত্রুটি লক্ষ্য করা গেছিল। প্রথমত প্রাচীরের মধ্যে দিয়ে সঙ্কেত প্রেরণের কিছু অসুবিধা লক্ষ্য করা যায়; এছাড়াও একটি নির্দিষ্ট স্থানে রাখা টেলিভিশনের সাথে সাথে তার পার্শ্ববর্তী স্থানে অবস্থিত টেলিভিশন কেও এই প্রযুক্তির মাধ্যমে প্রভাবিত করা যাচ্ছে যা একেবারেই কাম্য নয়। অতঃপর, জেনিথের বিপণনকারীরা এমন রিমোট কন্ট্রোল চেয়েছিল যাতে ব্যাটারির প্রয়োজন হয় না, কারণ তাদের মনে হয়েছিল যে ব্যাটারিটি খারাপ হয়ে গেলে গ্রাহকদের মনে হবে যে হয়তো টেলিভিশন সেটটিতেই কিছু ত্রুটি হয়েছে।
এরপর অ্যাডলার এই সমস্যার সমাধানে সংস্থার চাহিদার কথা মাথায় রেখে শব্দ তরঙ্গের প্রযুক্তির মাধ্যমে টেলিভিশনে সঙ্কেত প্রেরণের কৌশলের বিকাশ ঘটান। এই প্রযুক্তির মাধ্যমে তিনি যে প্রথম রিমোট কন্ট্রোলটি তৈরি করেছিলেন তার নাম ছিল স্পেস কমান্ডার যাতে তিনি অ্যালুমিনিয়াম রডের ব্যবহার করেছিলেন। এই পদ্ধতির সাহায্যে খুব সহজেই উচ্চ কম্পাঙ্কের সঙ্কেত উৎপন্ন করে টেলিভিশনকে নিয়ন্ত্রণ করা যেত।
১৯৬০ সালে অ্যাডলার অতিস্বনক(আলট্রাসনিক) সংকেত ব্যবহারের জন্য তার প্রযুক্তির কিছু পরিবর্তন ও উন্নতিসাধন করে, তার এই প্রযুক্তি পরবর্তী ২৫ বছর ধরে টেলিভিশনে ব্যবহৃত হত যতদিন না আরও জটিল সঙ্কেত প্রেরণকারী ইনফ্রারেড (আইআর) রিমোট কন্ট্রোল-এর বিকাশ হয়।
পেশাদার সাফল্য
১৯৮২ সালে আনুষ্ঠানিকভাবে জেনিথ থেকে অবসর নেওয়ার সময়, অ্যাডলার সংস্থার সহ-সভাপতি এবং গবেষণা পরিচালক ছিলেন। তিনি ১৯৯৯ পর্যন্ত জেনিথের প্রযুক্তিগত উপদেষ্টা ছিলেন। ১৯৮০ সালে অ্যাডলার এডিসন পদক লাভ করেন। ১৯৯৭ সালে, অ্যাডলার এবং পলি টেলিভিশন আর্টস অ্যান্ড সায়েন্সের জাতীয় সংস্থান থেকে যৌথভাবে এমি পুরস্কার পেয়েছিলেন। অ্যাডলারের শেষ পেটেন্ট আবেদনটি ৬ অক্টোবর ২০০৬ সালে টাচ স্ক্রিন বা মানবস্পর্শ সংবেদনশীল পর্দার উদ্ভাবনী প্রযুক্তি সম্পর্কিত কাজের জন্য আবেদন করা হয়েছিল।
দেহান্ত
রবার্ট অ্যাডলার ৯৩ বছর বয়সে হৃদযন্ত্র বিকল হয়ে, ইদাহোর বোইসে মারা যান।
চেতরাম জাটভ
চেতরাম জাটভ ছিলেন একজন স্বাধীনতা সংগ্রামী যিনি ১৮৫৭ সালের সিপাহি বিদ্রোহে অংশগ্রহণ করেছিলেন। তিনি ২৬ মে ১৮৫৭ সালে উত্তর-পশ্চিম প্রদেশের (বর্তমানে উত্তর প্রদেশ ) ইটা জেলার সোরো অঞ্চলে বিদ্রোহে যোগদান করেন। তাদের গাছের সঙ্গে বেঁধে গুলি করা হয়।
জীবন
কিংবদন্তি অনুসারে, মহারাজা পাতিয়ালা এমন এক ব্যক্তিকে দেখেছিলেন যিনি তার পিঠে একটি সিংহ বহন করছিলেন। প্রশ্ন করা হলে দেখা যায়, অস্ত্র ছাড়াই সিংহটিকে খুন করেছে ওই ব্যক্তি। রাজা তাকে তার সেনাবাহিনীতে যোগ দিতে বললেন। রাজার নির্দেশে তিনি সেনাবাহিনীতে যোগ দেন। ওই ব্যক্তির নাম চেতা রাম জাটভ। চেতা রাম ব্রিটিশদের বিরুদ্ধে যুদ্ধ করেছিলেন। ব্রিটিশরা জনগণকে হয়রানি করতে দেখে, তিনি তাদের সাথে লড়াই করেছিলেন, যার পরে ব্রিটিশরা তাকে গ্রেপ্তার করে এবং তাকে একটি গাছের সাথে বেঁধে রাখে। এলাহাবাদের জি বি পান্ত ইনস্টিটিউট অফ সোশ্যাল সায়েন্সেসের সাবঅলটার্ন ইতিহাসবিদ বদ্রী নারায়ণ তিওয়ারি জাটভের মৃত্যুর পরিস্থিতি তুলে ধরেছেন, তবে তার জীবন ইতিহাসের কাছে হারিয়ে গেছে বলে মনে হচ্ছে। অন্যান্য সূত্রগুলি তিওয়ারির গবেষণার পুনরাবৃত্তি করেছে,  যেটি ডিসি দিনকারের লেখা ১৯৯০ সালের স্বতন্ত্র সংগ্রাম মে অছুতোন কা যোগদান থেকে নেওয়া হয়েছে যা স্বাধীন সংগ্রাম মে আচুতোন কা যোগদান থেকে নেওয়া হয়েছিল, ১৯৯০ সালে ডি সি দিনকরের লেখা একটি রচনা।
জনপ্রিয় সংস্কৃতিতে
বহুজন সমাজ পার্টি দলিত বীরত্বের প্রতীক হিসাবে ১৮৫৭ সালের বিদ্রোহের ফলে মারা যাওয়া জাটভ এবং আরও কয়েকজনকে গ্রহণ করেছে। তিওয়ারির মতে, বিএসপি সমর্থিত দলিত বুদ্ধিজীবীরা, যারা স্থানীয় নায়ক, ইতিহাস, মিথ এবং কিংবদন্তি ব্যবহার করে তৃণমূল দলিতদের সংগঠিত করার চেষ্টা করছে তারা ১৮৫৭ সালের বিদ্রোহকে কেন্দ্র করে উত্তর প্রদেশের অঞ্চলগুলির মৌখিক ইতিহাসে প্রচুর সম্পদ খুঁজে পেয়েছে। দলের রাজনৈতিক কৌশল হল এই বীরদের গল্প বলা এবং পুনরুদ্ধার করা, স্মৃতিসৌধ তৈরি করা এবং জনগণের মানসিকতায় একটি যৌথ স্মৃতি গড়ে তোলার জন্য বারবার তাদের গল্পকে ঘিরে উদযাপনের আয়োজন করা। গল্পগুলি এমনভাবে বর্ণনা করা হয়েছে যে দলিতরা এই জাতি গঠনের গল্প কল্পনা করে যেখানে তারা একটি গুরুত্বপূর্ণ ভূমিকা পালন করেছিল।
নাজিরপুর ইউনিয়ন, গুরুদাসপুর
নাজিরপুর নাটোর জেলার অন্তর্গত গুরুদাসপুর উপজেলার একটি ইউনিয়ন। অর্ধশতাধীক গ্রাম ও প্রায় ১৩,৬৭৮ একর এলাকা নিয়ে এই ইউনিয়ন গঠিত।
ইতিহাস
১৯৩২ সালের ১৭ই আগষ্ট, আয়তন ৬৫ বর্গকিলোমিটার, লোকসংখ্যা জন্মনিবন্ধন অনুযায়ী ৪৮৩৫০জন, মৌজা ২৪টি, গ্রামঃ ২৩টি, শিক্ষাপ্রতিষ্ঠানঃ কলেজ ০৪টি, উচ্চ বিদ্যালয়ঃ ০৬ টি, প্রাথমিক বিদ্যালয়ঃ ১৫ টি
বেসরকারী ০৩টি, মাদ্রাসা ০৪টি, হাফেজিয়া মাদ্রসা ১৪ টি, ব্যাংক- ০৫ টি, এনজিও অফিস ১০টি, স্বাস্থ্য পরিবার কল্যাণ কেন্দ্র,, কমিউনিটি ক্লিনিক ০৪টি, হাটবাজার ০৬টি, কিন্ডার গার্টেন স্কুল ৭ টি, গড় জমির পরিমাণ .৬৭ শতাংশ।
লোকসংখ্যা
গ্রামভিত্তিক লোকসংখ্যা:
যোগাযোগ ব্যবস্থা
নাটোর জেলা সদর থেকে নাজিরপুর ইউনিয়ন পরিষদ প্রায় ২০ কিঃমি । নাজিরপুর ইউনিয়নের চার দিকেই পাকা রাস্তা রয়েছে। নাজিরপুর বাজার হতে হালসা পর্যন্ত পাকা রাস্তা রয়েছে। নাজিরপুরবাজার হতে মৌখাড়া পর্যন্ত পাকা রাস্তা রয়েছে। নাজিরপুর বাজার হতে গুরুদাসপুর যেতে মোটামুটি ভবে ১৫ মিনিট সময় লাগে। নাজিরপুর বাজার হতে সরাসরি নাজিরপুরের বাস রয়েছে। তাছাড়া সিয়েনজিতে আসা যায়। অটোরিক্সতেও আসা যায়।
অর্থনীতি
অত্র ইউনিয়নের অভ্যন্তরে সরকারী প্রায় ৩৬৬ পুকুর রয়েছে। ইউনিয়নের পাঁচপুরুলিয়া, শ্যামপুর, বৃকাশো, প্রচুর মাষ চাষ হয়। বাংলাদেশের সবচেয়ে বেশি লিচু উৎপাদন হয়। নাজিরপুর ইউনিয়নে হাট-বাজারের সংখ্যা= ৬টি
১নং নাজিরপুর ইউনিয়নের মোট ৫টি বাজার ও ১টি হাট রয়েছে। নাজিরপুর হাট সপ্তাহে দুই দিন হাট বসে। হাটে বিভিন্ন ধরনের জিনিষ পত্র বেচাকেনা হয়। নাজিরপুর হাটে বিশাল কলার হাট বসে। এছাড়া বিভিন্ন ধরনের গবাদী পশু হাটে বেচাকেনা হয়। মামুদপুর মোল্লা বাজারে বিশাল লিচুর আড়ৎ বসে। লিচুর মৌসুমে প্রতিদিন বিভিন্ন জায়গা হতে প্রচুর লিচু আসে বিক্রির উদ্যেশ্যে।
ভিভিড এন্টারটেইনমেন্ট
ভিভিড এন্টারটেইনমেন্ট গ্রুপ হ'ল একটি মার্কিন অশ্লীল চলচ্চিত্র প্রযোজনা সংস্থা, ইন্টারনেট সামগ্রীর বৈশিষ্ট্যযুক্ত।
সংক্ষিপ্ত বিবরণ
ভিভিড এন্টারটেইনমেন্ট ব্যক্তিগতভাবে আমেরিকানদের স্টিভেন হির্চ ও বিল আশের এবং ওয়েলশম্যান ডেভিড জেমসের মালিকানাধীন।
২০০১ সালে, পল ক্যাম্ব্রিয়া যৌন ক্রিয়াকলাপের একটি তালিকা তৈরি করেছিলেন যাতে তিনি পর্নোগ্রাফারদের ফিল্ম না করার পরামর্শ দিয়েছিলেন যাতে মার্কিন সরকারের সাথে সম্ভাব্য আইনী সমস্যা এড়াতে পারে; এই তালিকাটি তৈরি করার জন্য তাকে ভিভিড এন্টারটেইনমেন্ট কমিশন করেছিল। এটি "দ্যা ক্যাম্ব্রিয়া লিস্ট" নামে পরিচিতি লাভ করে।
২০০৬ সালে, রয়টার্স ভিভিড এন্টারটেইনমেন্টকে মুষ্টিমেয় স্টুডিওগুলির মধ্যে একটি হিসাবে বর্ণনা করে যারা মার্কিন পর্নোগ্রাফি শিল্পে আধিপত্য বিস্তার করেছে। এটি লস অ্যাঞ্জেলেস, ক্যালিফোর্নিয়া ভিত্তিক। প্রতিষ্ঠাতা স্টিভেন হির্চ সহ-মালিক হিসাবে রয়েছেন বিল আশেরের সাথে।
২০০৬ সালের ফেব্রুয়ারিতে, ভিভিড তার কনডমের নীতিটি কনডম অবশ্যই থেকে ঐচ্ছিক নীতিতে পরিবর্তিত করে যা পারফর্মাররা তা ব্যবহার করবেন কিনা তা সিদ্ধান্ত নিতে পারে। ২০১০ সালের অক্টোবরে, এক অভিনেতার এইচআইভি পরীক্ষায় পজেটিভ আসলে তারা সাবধানতা হিসাবে ভিভিড উৎপাদন বন্ধ করে দেয়। স্টিভেন হিরশ ২০১২ সালের অক্টোবরে খোলা চিঠিতে লস অ্যাঞ্জেলেস কাউন্টি পরিকল্পনার লক্ষ্য নিয়েছিল যাতে সেটগুলিতে অভিনেতাদের কনডম পরতে হবে। হিরশ বলেছিলেন যে, প্রস্তাবটি ব্যয়বহুল এবং অকার্যকর হবে এবং এটি বেসরকারী শয়নকক্ষগুলিতে অপ্রয়োজনীয় সরকারী অনুপ্রবেশের একটি উদাহরণ।
ভিভিড গার্লস
ভিভিডের প্রথম তিরিশ বছরে উল্লেখযোগ্য ভিভিড অভিনেত্রীদের ("ভিভিড গার্লস" নামে পরিচিত) একটি লম্বা তালিকা রয়েছে। অতি সাম্প্রতিক ভিভিড গার্ল, অ্যালি হ্যাজ, ২০১২ সালে ভিভিডের সাথে তাঁর চুক্তিটি সমাপ্ত করেছেন
আইনী বিতর্ক
৬ ডিসেম্বর, ২০০৭ সালে ভিভিড এন্টারটেইনমেন্ট পর্নোটিউব-এর বিরুদ্ধে একটি মেধাস্বত্ব লঙ্ঘনের মামলা দায়ের করেছে। মামলাটিতে অভিযোগ করা হয়েছে যে, ইউটিউবের মতো সাইটটি ভিভিডের কপিরাইটযুক্ত ভিডিওর অবৈধ পোস্টিং থেকে লাভ করে এবং শিশু সুরক্ষা ও অশ্লীলতা প্রয়োগ আইন, চলচ্চিত্র শিল্পের ক্ষেত্রে প্রযোজ্য একটি ফেডারাল বয়স-যাচাইকরণ এবং রেকর্ড-রক্ষণ আইন মেনে চলতে ব্যর্থ হয়েছে। যদিও মামলাটির নিষ্পত্তি আদালতের বাইরেই হয়।
ভাদুঘর শাহী মসজিদ
ভাদুঘর শাহী মসজিদ প্রাচীন সমতট অঞ্চলের অন্তর্গত ব্রাক্ষণবাড়িয়া জেলায় অবস্থিত। এই মসজিদ সম্মুখস্থ বিশাল ঈদগাহ ময়দানে ব্রাক্ষণবাড়িয়া জেলার দ্বিতীয় বৃহত্তম ঈদের জামাত অনুষ্ঠিত হয়।
নির্মাণের ইতিহাস
পাক-ভারত উপমহাদেশে প্রায় ৭০০ বছর মুসলিম শাসন বিদ্যমান ছিল। যার মধ্যে মুঘল শাসকগণ অন্যতম। এই মুঘল শাসকগণের মধ্যে জিন্দাপীর বলে খ্যত মহিউদ্দিন মুহাম্মদ আওরঙ্গজেব আলমগীর (১৬৫৮-১৭০৭) অত্যন্ত খোদাভীরু শাসক হিসেবে পরিচিত ছিলেন। এই মহান বাদশাহ মহিউদ্দিন মুহাম্মদ আওরঙ্গজেব আলমগীর এর রাজত্বকালে ১০৮৪ হিজরি আনুমানিক ১৬৬৩ খ্রিষ্টাব্দে সে সময়কার সরাইল পরগণার জমিদার নুর এলাহী ইবনে মজলিশ শাহবাজের তত্ত্বাবধানে ঐতিহাসিক ভাদুঘর শাহী মসজিদ নির্মিত হয়।
নির্মাণশৈলী
এক গম্বুজ বিশিষ্ট মসজিদটির আয়তন ৪৪ ফুট বাই ২৪ ফুট। দেয়ালের পুরুত্ব ৫ ফুট ৬ ইঞ্চি। ১২ ফুট বাই ৯ ফুট পরিমিত ভিতে স্থাপিত মিনারটির উচ্চতা ৭৫ ফুট। মসজিদের অভ্যন্তরীণ কারুকার্যের মথধ্য কলসের মধ্য হতে বের হয়ে আসা একটি করে হাত প্রসারিত অবস্থায় ছিল। যা অন্য কোন মসজিদে দেখা যায়নি। মসজিদে কালো পাথরে ফারসি ভাষায় লিপি রয়েছে। যা থেকে এর ইতিহাস জানা যায়।
ইমামতি
ভাদুঘর শাহী মসজিদের প্রথম ইমাম হিসেবে দ্বায়িত্বপ্রাপ্ত হন বাদশাহ আলমগীরের শিক্ষক, তাফসীরাতে আহমদিয়া এবং নুরুল আনোয়ার এর মত বিখ্যাত গ্রন্থসমুহের লেখক শায়খ আহমদ ইবনে আবু সাঈদ ইবনে ওবায়দুল্লাহ আল হানাফী আস সিদ্দিকী [শায়খ মোল্লাজিউন (রহ)] এর যোগ্য উত্তরসূরি মাওলানা মোল্লা নাসিরউদ্দিন (রহ)। তিনি এই মসজিদের ইমাম এবং খতিবের দ্বায়িত্বপ্রাপ্ত হয়ে আসার পর আহলে সুন্নত ওয়াল জামাআত এর অনুসারীদের নিয়ে এ এলাকায় সুন্নীয়তের এক শান্তিপুর্ণ আবহ তৈরী করেন। তার যোগ্য উত্তরসূরি সুন্নী আলেমগণ বংশ পরম্পরায় অদ্যাবধি ভাদুঘর শাহী মসজিদের ইমাম ও খতিবের দ্বায়িত্ব পালন করে আসছেন।
হাতবন্দুক
হ্যান্ডগান হচ্ছে একটি আগ্নেয়াস্ত্র যা এক হাত অথবা উভয় হাতে ধরার উপযোগী করে নকশা করা হয়েছে। এই বৈশিষ্ট্যটি হ্যান্ডগানকে অন্যান্য দীর্ঘ আগ্নেয়াস্ত্র যেমন রাইফেল এবং শটগান থেকে আলাদা করেছে (যেগুলো সাধারণত কাঁধের সাথে বাঁধা হয়)।
হ্যান্ডগানের প্রধান উপশ্রেণিগুলো হল রিভলভার এবং পিস্তল (সিঙ্গেল শট পিস্তল, সেমি অটোমেটিক পিস্তল এবং ম্যাশিন পিস্তল অন্তর্ভুক্ত)। অন্যান্য উপশ্রেণিগুলো হল পেপারবক্স(Pepperboxes) এবং ডেরিঙ্গার(Derringers)।
অর্থের দিক থেকে "পিস্তল" এবং "হ্যান্ডগান" প্রায় একই রকম। যদিও প্রায়সময় দুই হাতে ধরে হ্যান্ডগান ব্যবহার করা হয় তবে হ্যান্ডগানের অপরিহার্য আলাদা বৈশিষ্ট্যটি হল এটির এক হাতে ধরে ব্যবহার করার সুবিধা।
পিস্তল শব্দের বিভিন্ন অর্থ
"পিস্তল" শব্দটি "হ্যান্ডগান" শব্দের প্রায় সমার্থক। কিছু হ্যান্ডগান বিশেষজ্ঞ একটি প্রযুক্তিগত পার্থক্য তৈরি করেছেন যার দরুন পিস্তলকে হ্যান্ডগান এর উপশ্রেনী হিসেবে গণ্য করা হয়। আমেরিকাতে "পিস্তল" শব্দটি দ্বারা এমন একটি হ্যান্ডগানকে বোঝায় যার নলের সাথে একটি মাত্র চেম্বার(যেখানে বুলেট স্থাপন করা হয়) সংযুক্ত থাকে এবং "রিভলবার" শব্দটি দ্বারা বোঝায় যার একাধিক চেম্বার বিশিষ্ট একটি ঘূর্ণায়মান চোঙ থাকে। কিন্তু ইউকে/কমনয়েলথ এ সাধারণত এই পার্থক্য ব্যবহৃত হয়না। উদাহারন স্বরূপ বলা যায় Webley Mk VI এর সংজ্ঞা হল এটি পিস্তল, রিভলবার উভয়ই বলা হয়।
হাতে ধরার আগ্নেয়াস্ত্র প্রথম তৈরি করা হয় গণচীনে যেখানে বারুদও প্রথম আবিষ্কৃত হয়। সেগুলো ছিল Hand Cannons বা হাত কামান (যদিও সেগুলো হাতে ধরে না ছুড়ে হাতলের শেষ প্রান্ত থেকেও ছোড়া হত)। চৌদ্দশ শতাব্দী অবধি সেগুলো ইউরোপেও ব্যবহৃত হত। প্রথম হাতে ধরার আগ্নেয়াস্ত্র যাকে "পিস্তল" বলা যায় তৈরি হয় পনেরশ শতাব্দীতে, তবে এর প্রস্তুতকারক সম্পর্কে জানা যায়নি। আঠারশ শতাব্দী পর্যন্ত হাতে ধরার আগ্নেয়াস্ত্র বলতে এটাই বোঝানো হত। উনিশ শতাব্দীতে কার্যকর রিভলবার আবিষ্কৃত হয়। বিংশ শতাব্দীর মাঝামঝি পর্যন্ত "পিস্তল" এবং "রিভলবার" শব্দের মাঝে কোন পার্থক্য ছিলনা এবং "হ্যান্ডগান" শব্দটিই বহুল প্রচলিত ছিল। স্যামুয়েল কোল্ট এর আসল প্যাটেন্ট ছিল "Revolving-Breech Pistol" এর জন্য।
হ্যান্ডগানের বিভিন্ন প্রকারভেদ
নিম্নে হ্যান্ডগানের প্রধান প্রধান প্রকারভেদ গুলো তাদের আবির্ভাব অনুসারে বর্ণনা করা হয়েছে। প্রতিটি শ্রেণীকে আরো কিছু উপশ্রেণীতে শ্রেণীবিভাগ করা যায়। কিছু হ্যান্ডগানকে আবার দুটি সাধারণ বৈশিষ্ট্য মাজল-লোডিং আগ্নেয়াস্ত্র(অস্ত্রের নলের সামনের দিক থেকে গুলি লোড হয়) এবং ব্রীচ-লোডিং আগ্নেয়াস্ত্র(অস্ত্রের নলের পিছন দিক থেকে লোড হয়) অনুসারেও শ্রেণীবিভাগ করা হয়।
রোনাল্ড ম্যালেট
রোনাল্ড লরেন্স ম্যালেট (জন্ম ৩০ মার্চ, ১৯৪৫) একজন আমেরিকান তাত্ত্বীয় পদার্থবিজ্ঞানী, লেখক। ১৯৭৫ সাল থেকে কানেকটিকাট বিশ্ববিদ্যলয়ের প্রফেসর হিসেবে তিনি দায়িত্ব পালন করে আসছেন। টাইম ট্রাভেল নিয়ে তার গবেষণার তিনি বিখ্যাত।
প্রাথমিক জীবন এবং শিক্ষা
১৯৭৩ সালে ২৮ বছর বয়সে পেনসিলভেনিয়া বিশ্ববিদ্যালয় থেকে ম্যালেট পি.এইচ.ডি ডিগ্রি অর্জন করেন। একই বছরে শিক্ষকতায় সহযোগিতার জন্য পুরস্কৃত হন।
কর্মজীবন
১৯৭৫ সালে সহকারী অধ্যাপকি হিসেবে কানেকটিকাট বিশ্ববিদ্যালয়ে যোগ দেন। ১৯৮৭ সালে অধ্যাপক পদে উন্নীত হন। এর মধ্যে তিনি নানান পুরস্কারে ভূষিত হয়েছেন। ২০১৮ পর্যন্ত, তিনি আমৃত্যু অধ্যাপক হিসেবে কানেকটিকাট বিশ্ববিদ্যালয়ে অধ্যাপনা করেছেন।